People v Mujahid | New York Law Journal
People v Mujahid
NADEEM MUJAHID, Respondent.
Calendar Date: Octo..... porcelain veneers price Burbank 91502
best cosmetic dentists in Bellevue 98004
beautiful smile in 92817
crown dentist in Upland California
dental porcelain veneers in San Diego California Bestuurder nog soek ná fietsryer se dood | Maroela Media
Andrew Randall. Foto: Facebook
“Hy sal gemis word,” het Tracy Randall aan Centurion Rekord gesê na die dood van haar man Andrew. Die pa van twee is op die toneel dood verklaar.
Konst. Tumisang Moloto, woordvoerder van die polisie, het intussen gesê die bestuurder van die motor, wat na die voorval van die toneel gevlug het, is nog nie in hegtenis geneem nie. Moloto het bevestig die identiteit van die bestuurder is aan die polisie bekend en dat die polisie werk daarvan maak om die bestuurder op te spoor.
Annemi Kapp het vroeër met Maroela Media oor die voorval gepraat. “Ek het ’n baie harde slag gehoor, toe iemand wat skree. Ek het die motor teen my been gevoel en toe het ek deur die lug getrek.”
Sy vertel dat die Toyota Tazz van agter gekom het. “Hy het letterlik bo-oor en deur ons gery. Daar is nie ŉ manier dat hy ons nie gesien het nie. Ons was in die geel streep en het almal voor- en agterligte op ons fietse gehad. Ons het soos ŉ Kersboom gelyk.”
“Daar was die koue stilte. ŉ Stilte voordat almal tot verhaal gekom het.” Kapp het ’n sny aan haar kuit, ’n stamp teen haar kop en ’n gekneusde heup in die voorval opgedoen.
“Andrew het agter gery en die meeste van die impak gevat. My verloofde het saam met hom agter gery. Ek het soontoe gehardloop, ek het gedink dit is my verloofde wat daar lê. Toe ek nader kom, het ek gesien dis Andrew. Hy het nie asemgehaal nie en geen polsslag gehad nie,” vertel sy.
Kapp het Randall goed geken. “Ek sê altyd mense wat nie fietsry nie sal nie verstaan hoe hegte familie ŉ mens raak nie. Andrew het ŉ wonderlike manier gehad om met min woorde baie te sê,” onthou sy. “Hy het baie van ons gered. As dit nie vir hom was nie…”
Maroela Media het vroeër berig ŉ passasier in die motor is ook in die voorval beseer en na ŉ hospitaal geneem vir verdere behandeling.
Die polisie ondersoek ŉ saak van strafbare manslag en roekelose en nalatige bestuur.
Hulle behoort seker by nou al te weet wie hy is deur sy regnr?
Dit laat my dink; het hulle al die man opgespoor wat in die gesin ingeploeg, en almal dood gery het?
Weg hardloop is nie n oplossing. Vang sal hulle hom vang en vererger hy net sy probkeme. Pleks hy probeer help.
Askuus, ek sien nou die man se identiteit is reeds aan die polisie bekende.
Nou word daar geondersoek maar ek is seker die verklaring van die getuies is nog nie geneem,die vingerafdrukke op die stuurwiel is nog nie geneem om n goeie saak in die hof te hê, want dit is daar waar die monitering ondersoekers wat hulself polisie noem altyd platval en die skuldiges vrygespreek word.
Motor aan die verkeerde kant. Wonder of die bestuurder nie onder die invloed van drank was nie? As dit was, sal ook nie kan bewys word nie.